Grunnskólabörn borga 500 kall fyrir máltíðina en borgarfulltrúar borga ekki krónu . Endur og gæsir við ráðhús Reykjavíkur . Uppþot vikunnar var sannarlega fréttaflutningur í vikunni af óhóflegum kostnaði við borgarstjórnarfundi . Kostnaðurinn við hvern fundi nemur 850 þúsund krónum . Í fyrstu frétt af málinu kom fram að um 360 þúsund af upphæðinni væri vegna matar og drykkjar , sem þýðir að kostnaðurinn er 15 þúsund á hvern borgarfulltrúa . Seinna um daginn kom leiðrétting þess efnis að fleiri en borgarfulltrúar væru í mat og því væri kostnaðurinn 9 þúsund á hvern starfsmann . Síðan kom þriðja leiðréttingin rétt fyrir kvöldmat og var hún þess efnis að kostnaðurinn væri í raun 3.900 krónur á mann . Enn fremur sagði að þetta væri bara ósköp venjulegur mötuneytismatur . Í kvöldfréttum Stöðvar 2 eða einum og hálfum tíma eftir síðustu leiðréttinguna , var fjallað um málið . Erla Björg Gunnarsdóttir fréttamaður ræddi við Þórdísi Lóu Þórhallsdóttur , oddvita Viðreisnar , í beinni útsendingu . Eftir viðtalið þakkaði Erla Björg Þórdísi Lóu fyrir og sagði : „ Þau eru nýbúin borða enda búin að funda lengi og þau fengu önd í matinn . “ Priceless . Væntanlega hefur heyrst eitthvað kvak í nágrönnunum á Tjörninni þegar þeir heyrðu þetta . Hrafnarnir eru eitt stórt spurningarmerki eftir vendingar þriðjudagsins . Matarkostnaðurinn lækkaði á nokkrum klukkutímum úr 15 þúsund á mann í 3.900 krónur . Í viðskiptum er það þekkt taktík að nefna fyrst háa tölu , svo háa að mönnum fallast hreinlega hendur . Þegar hún er síðan lækkuð þá lítur allt miklu betur út . Það verður reyndar að segjast að 3.900 krónur fyrir önd er bara ágætlega sloppið að mati hrafnanna . Auðvitað eiga borgarfulltrúar að borga sjálfir fyrir matinn , hvort sem það er önd eða ýsa . Dagur B. Eggertsson borgarstjóri er með 2,2 milljónir á mánuði í laun , forseti borgarstjórnar 1,8 og borgarfulltrúar eitthvað í kringum milljón . Ef grunnskólabörn í Reykjavík borga um 500 kall fyrir máltíðina þá hljóta borgarfulltrúar að sjá sóma sinn í því að borga eitthvað . Huginn og muninn er skoðanadálkur sem birtist í Viðskiptablaðinu . Áskrifendur geta nálgast pdf-útgáfu af blaðinu með því að smella á hlekkinn Tölublöð .